VÝZVA NA PREDLOŽENIE CENOVEJ PONUKY

# na cenový prieskum trhu/ zákazku s nízkou hodnotou podľa ustanovenia § 117 zák. č. 343/2015Z. z. o verejnom obstarávaní a o zmene a doplnení niektorých zákonov v znení neskorších predpisov(ďalej len „ZVO“)

Mestská časť Bratislava-Petržalka v súlade so ZVO týmto vyzýva na predloženie cenovej ponuky
na zákazku verejného obstarávania.

# Identifikácia verejného obstarávateľa :

**Názov : Mestská časť Bratislava-Petržalka Sídlo:** Kutlíkova 17, 852 12 Bratislava

**IČO :** 00 603 201

**Zastúpenie** Ing. Ján Hrčka, starosta

**Kontaktná osoba pre predmetnú zákazku:** JUDr. Martin Kováč

**Email, t.č. :** **martin.kovac@petrzalka.sk****,** +421 947 487 183

1. **Názov zákazky: „Prístupový systém pre bytový dom“**

# CPV kódy Zatriedenie predmetu zákazky podľa spoločného slovníka obstarávania:

Hlavný predmet obstarávania:

42961100-1 Systémy riadenia prístupu

# Lehota a miesto na predkladanie cenových ponúk:

Elektronickú ponuku uchádzači vložia vyplnením ponukového formulára a vložení požadovaných dokladov a dokumentov v systéme JOSEPHINE umiestnenom na webovej adrese [https://josephine.proebiz.com/sk.](https://josephine.proebiz.com/sk) v lehote **najneskôr do 28.9.2022 do 900 hod.** Ponuky doručené po lehote na predkladanie ponúk nebudú akceptované a nebudú predmetom vyhodnocovania.

# Miesto dodania predmetu zákazky :

Bytový dom na Medveďovej 21 v mestskej časti Bratislava-Petržalka

# Čas trvania zákazky:

30 dní

# Predpokladaná hodnota zákazky/množstvo/rozsah plnenia: PHZ bude určená týmto prieskumom trhu a zároveň cenové ponuky môžu byť použité na výber dodávateľa.

1. **Predmet zákazky:**

Dodanie a montáž prístupového systému pre bytový dom v zmysle Prílohy č. 1 k tejto Výzve.

# Možnosť rozdelenia predmetu zákazky na časti:

Rozdelenie predmetu zákazky na samostatné časti nie je/ ~~je~~ možné.

# Podmienky financovania:

Na predmet zákazky verejný obstarávateľ neposkytuje žiadne preddavky ani zálohové platby. Predmet zákazky sa bude financovať z rozpočtových prostriedkov verejného obstarávateľa a na základe faktúry, v ktorej je dodávateľ povinný uviesť jednotlivé položky a celkovú cenu bez DPH a vrátane DPH. Splatnosť faktúry je 30 kalendárnych dní odo dňa doručenia faktúry a nárok na zaplatenie dohodnutej ceny vzniká až po riadnom a včasnom poskytnutí služby/dodaní tovaru/uskutočnení stavebných prác.

1. **Typ zmluvy:** kúpna zmluva
2. **Podmienky účasti uchádzačov vo verejnom obstarávaní týkajúce sa osobného postavenia:** Informácie a formálne náležitosti nevyhnutné na splnenie podmienok účasti týkajúce sa osobného postavenia:
	1. podmienka účasti v § 32 ods. 1 písm. e) ZVO – je oprávnený dodávať tovar, uskutočňovať stavebné práce alebo poskytovať službu, ktorá zodpovedá predmet zákazky.

Uchádzač nemusí predkladať v ponuke doklad o oprávnení dodávať tovar, uskutočňovať stavebné práce alebo poskytovať službu vo vzťahu k predmetu zákazky v súlade s prvou vetou, túto skutočnosť si overí verejný obstarávateľ sám v príslušnom registri, v ktorom je uchádzač zapísaný.

Neplatí to však v prípade, ak uchádzač nemá sídlo alebo miesto podnikania v Slovenskej republike. Súčasťou ponuky uchádzača (ktorý nemá sídlo alebo miesto podnikania v Slovenskej republike) musí byť aktuálny doklad o oprávnení poskytovať služby, dodávať tovary alebo uskutočňovať stavebné práce, ktoré sú predmetom tejto zákazky (postačuje scan) v zmysle bodu a) vyššie uvedených podmienok účasti týkajúcich sa osobného postavenia.

* 1. podmienka účasti uvedená v § 32 ods. 1 písm. f) ZVO – nemá uložený zákaz účasti vo

verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

Túto podmienku účasti uchádzač nepreukazuje, ale v prípade, ak verejný obstarávateľ zistí, že uchádzač má uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, bude vylúčený. Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) alebo ak u neho existuje dôvod na vylúčenie podľa § 40 ods. 6 písm. f).

1. **Podmienky účasti týkajúce sa odbornej a technickej spôsobilosti:**

**13.1.** Splnenie podmienky technickej a odbornej spôsobilosti podľa **§ 34 ods. 1 písm.** ZVO.

1. **Obsah cenovej ponuky:**

Požadujeme aby ponuka obsahovala nasledovné doklady a údaje:

* 1. Návrh na plnenie tejto výzvy podpísaný uchádzačom alebo osobou oprávnenou konať za uchádzača.

Navrhovaná cena musí byť stanovená v zmysle § 3 zákona č. 18/1996 Z. z. o cenách v znení neskorších predpisov ako aj Vyhlášky MF SR č. 87/1996 Z.z. , ktorou sa vykonáva zákon NR SR č.18/1996 Z.z. v znení neskorších predpisov.

Navrhovaná cena musí byť vyjadrená v € s presnosťou na dve desatinné miesta. Ak uchádzač nie je platcom DPH, uvedie navrhovanú zmluvnú cenu celkom a na skutočnosť, že nie je platcom DPH upozorní.

1. **Kritériá na vyhodnotenie ponúk:**
* Ponuky uchádzačov sa budú vyhodnocovať na základe **najnižšej celkovej ceny za predmet zákazky** v EUR s DPH .
* Úspešným uchádzačom sa stane uchádzač, ktorý predloží najnižšiu celkovú cenu za predmet zákazky vrátane DPH.
* Celková cena za predmet zákazky musí zahŕňať všetky náklady spojené s poskytnutím služby/dodaním tovaru/uskutočnením stavebných prác.
1. **Náklady na ponuku:**

Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

1. **Iné požiadavky na predloženie cenovej ponuky:** Neuplatňuje sa
2. **Vylúčenie uchádzača:**

Mestská časť Bratislava- Petržalka si vyhradzuje právo vylúčiť uchádzača alebo jeho ponuku z procesu obstarávania, ak:

* uchádzač nesplnil stanovené podmienky účasti,
* uchádzač nepreukázal splnenie podmienok účasti stanovenými dokladmi alebo nedoručil požadované vysvetlenie alebo doplnenie dokladov preukazujúcich splnenie podmienok účasti v lehote stanovenej v žiadosti o vysvetlenie alebo doplnenie dokladov,
* uchádzač vo svojej ponuke uviedol nepravdivé alebo zámerne skreslené údaje, alebo predložil falšované alebo pozmenené doklady, (zmena/úprava zmluvy sa považuje za pozmenený doklad),
* ponuka uchádzača nespĺňa požiadavky na predmet obstarávania,
* uchádzač sa v predchádzajúcom dodávateľskom záväzkovom vzťahu uzavretom s Mestskou časťou Bratislava- Petržalka dopustil podstatného porušenia zmluvných povinností.
1. **Použitie elektronickej aukcie:** Nie
2. **Doplňujúce informácie:**
* Mestská časť si vyhradzuje právo neprijať ani jednu z predložených ponúk.
* Proti rozhodnutiu verejného obstarávateľa pri postupe zadávania zákazky postupom podľa

§ 117 zákona o verejnom obstarávaní nie je možné podať námietky v zmysle platného zákona.

1. **Dôvody zrušenia obstarávania:**
* nebola predložená žiadna ponuka,
* ani jeden uchádzač nesplnil podmienky výzvy a požiadavky na predmet zákazky,
* zmenili sa okolnosti, za ktorých bola výzva zverejnená,
* cena ponúknutá uchádzačmi za predmet zákazky je vyššia ako predpokladaná hodnota zákazky.

Mestská časť si vyhradzuje právo toto obstarávanie zrušiť, a to aj bez uvedenia dôvodu. O zrušení obstarávania budú všetci uchádzači písomne upovedomení.

Verejný obstarávateľ si vyhradzuje právo neuzavrieť s úspešným uchádzačom zmluvu v prípade, ak by táto zmluva obsahovala ustanovenia zvlášť nevyhovujúce pre objednávateľa.

1. **Informácia o výsledku vyhodnotenia ponúk uchádzačom:**

Verejný obstarávateľ po vyhodnotení ponúk bezodkladne pošle všetkým uchádzačom informáciu o výsledku vyhodnotenia ponúk. Úspešnému uchádzačovi oznámi, že jeho ponuku prijíma, ostatným oznámi, že neuspeli.

1. **Obhliadka miesta plnenia:**

Je odporúčaná, pričom obhliadku miesta plnenia si môžu uchádzači dohodnúť s nasledovnou kontaktnou osobou v lehote na predkladanie ponúk:

 Matúš Súlovec, 0904 900 997, matus.sulovec@petrzalka.sk

 Miesto obhliadky: Medveďovej 21, Bratislava- Petržalka.

1. **Ďalšie informácie verejného obstarávateľa:**
* Vrátane dopravy a montáže na mieste plnenia
* Objednávateľ je oprávnený neprevziať predmet dohody alebo jeho časť, ak tovar je poškodený, vykazuje akékoľvek odchýlky od dohodnutého predmetu zmluvy.
* Objednávateľ je oprávnený v prípade zistenia akýchkoľvek vád dodaného tovaru žiadať od dodávateľa: a) výmenu poškodeného tovaru za nový nepoškodený tovar, najneskôr do siedmich pracovných dní odo dňa uplatnenia reklamácie, b) odstúpenie od dodávky tovaru, v prípade nesplnenia povinnosti predávajúceho podľa písm. a), c) náhradu škody spôsobenej dodaním poškodeného tovaru.
* V prípade opakovaného dodania poškodeného tovaru dodávateľom, má objednávateľ právo na odstúpenie od tejto zmluvy a bezodkladné vrátenie zaplatenej kúpnej ceny za dodaný poškodený tovar.
* Dodávku tovaru žiadame realizovať v pracovných dňoch v čase od 8:00-14.00 hod, vopred treba avizovať.
* Cena je maximálna vrátane všetkých nákladov predávajúceho spojených s dodaním tovaru a montáže na mieste plnenia.
* Objednávateľ je pri prevzatí tovaru povinný prekontrolovať jeho kompletnosť a úplnosť. V prípade akýchkoľvek vád tovaru, resp. nesúladu dodávky s údajmi na dodacom liste je oprávnený u dodávateľa tovar reklamovať a uviesť nedostatky na dodacom liste.
* Dodaný tovar musí byť nový, nepoužitý, nepoškodený, v bezchybnom stave s parametrami a vlastnosťami podľa vyššie uvedenej špecifikácie.
* Požaduje sa predložiť podrobný aktualizovaný rozpočet.
* Požaduje sa predložiť rozpis sadzby DPH a ceny s DPH alebo bez DPH, ktorá ako údaj v zmluve chýba, v prípade plnenia zahŕňajúce rôzne sadzby DPH.
* Ak je Dodávateľ identifikovaný pre DPH v inom členskom štáte EÚ a tovar bude do SR prepravený z iného členského štátu EÚ, tento Dodávateľ nebude pri plnení Zmluvy fakturovať DPH. Vo svojej Kontraktačnej ponuke však musí uviesť príslušnú sadzbu a výšku DPH podľa zákona č. 222/2004 Z.z. a cenu vrátane DPH. Objednávateľ nie je zdaniteľnou osobou a v tomto prípade je/bude registrovaný pre DPH podľa § 7 zákona č. 222/2004 Z.z. a bude povinný odviesť DPH v SR podľa zákona č. 222/2004 Z.z.
* Záručná doba na dodaný tovar je min. 2 roky.
* V cene je zahrnuté aj dovoz a zmontovanie prístupového systému na mieste plnenia.
* Porušenie ktorejkoľvek z vyššie uvedených povinností dodávateľa sa považuje za porušenie zmluvy podstatným spôsobom a objednávateľ je oprávnený od zmluvy odstúpiť.

V Bratislave, dňa: 20.9.2022

Prílohy:

- Opis predmetu zákazky